b'\n_START_ARTICLE_\nK\xc4\x97dainiai\n_START_SECTION_\nNimet\n_START_PARAGRAPH_\nK\xc4\x97dainiailla on liettuankielisen nimens\xc3\xa4 lis\xc3\xa4ksi ollut historiansa aikana monia muita virallisia nimi\xc3\xa4, kuten Kiejdany puolaksi, Kedahnen saksaksi ja ven. \xd0\x9a\xd0\xb5\xd0\xb4\xd0\xb0\xd0\xb9\xd0\xbd\xd1\x8f\xd0\xb9, Kedainjai.\n_START_SECTION_\nHistoria\n_START_PARAGRAPH_\nK\xc4\x97dainiai oli monien taistelujen n\xc3\xa4ytt\xc3\xa4m\xc3\xb6 1600-luvulla Ruotsin ja Puola-Liettuan v\xc3\xa4lisen sodan aikana. Vuonna 1655 maiden v\xc3\xa4lill\xc3\xa4 tehty lyhytik\xc3\xa4inen sopimus, K\xc4\x97dainiain unioni, allekirjoitettiin K\xc4\x97dainiain linnassa. Skottilaisia protestantteja saapui alueelle 1500-1600-luvuilla, ja he kasvattivat vaikutusvaltaansa 1800-luvun puoliv\xc3\xa4liin saakka._NEWLINE_1940-luvun alussa kaupungissa asui 300 Mir Yeshiva -liikkeen oppilasta ja opiskelijaa. Hein\xc3\xa4kuussa 1941 natsi-Saksan miehityksen aikana kaupungissa teloitettiin 95 juutalaista, 14 ven\xc3\xa4l\xc3\xa4ist\xc3\xa4 kommunistia, 15 liettualaista kommunistia ja yksi ven\xc3\xa4l\xc3\xa4inen komissaari._NEWLINE_Kylm\xc3\xa4n sodan aikana K\xc4\x97dainiain lentotukikohta oli merkitt\xc3\xa4v\xc3\xa4ss\xc3\xa4 asemassa neuvostoarmeijalle. Useiden vuosien ajan K\xc4\x97dainiai oli tunnettu kemian- ja elintarviketeollisuudestaan. K\xc4\x97dainiain kemiantehdas aloitti toimintansa tammikuussa 1963. Laitos sai kyseenalaista julkisuutta, kun 1980-luvulla selvisi, ett\xc3\xa4 suuria m\xc3\xa4\xc3\xa4ri\xc3\xa4 rikkihappoa oli p\xc3\xa4\xc3\xa4ssyt ymp\xc3\xa4rist\xc3\xb6\xc3\xb6n. Tapaus synnytti vastalauseita.'